CELEX: 32019R0149
Language: da
Date: 2019-01-30 00:00:00
Title: Kommissionens gennemførelsesforordning (EU) 2019/149 af 30. januar 2019 om ændring af gennemførelsesforordning (EU) 2015/1108 og (EU) nr. 540/2011 for så vidt angår anvendelsesbetingelserne for eddike som basisstof (EØS-relevant tekst.)

31.1.2019   
               
               
                  DA
               
               
                  Den Europæiske Unions Tidende
               
               
                  L 27/20
               
            
         KOMMISSIONENS GENNEMFØRELSESFORORDNING (EU) 2019/149
         af 30. januar 2019
         om ændring af gennemførelsesforordning (EU) 2015/1108 og (EU) nr. 540/2011 for så vidt angår anvendelsesbetingelserne for eddike som basisstof
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 23, stk. 5, sammenholdt med artikel 13, stk. 2, og
         ud fra følgende betragtninger:
         
                     (1)
                  
                  
                     Eddike blev ved Kommissionens gennemførelsesforordning (EU) 2015/1108 (2) godkendt som basisstof til anvendelse som fungicid og baktericid og opført i del C i bilaget til Kommissionens gennemførelsesforordning (EU) nr. 540/2011 (3).
                  
               
                     (2)
                  
                  
                     I november 2016 indgav Charbonneaux-Brabant SA en ansøgning til Kommissionen om udvidelse af anvendelsen af eddike til også at omfatte anvendelse som herbicid, jf. artikel 23, stk. 3, i forordning (EF) nr. 1107/2009.
                  
               
                     (3)
                  
                  
                     Kommissionen anmodede Den Europæiske Fødevaresikkerhedsautoritet (i det følgende benævnt »autoriteten«) om videnskabelig bistand. Den 4. august 2017 forelagde autoriteten en teknisk rapport for Kommissionen om udvidelse af anvendelsen af eddike i plantebeskyttelsesmidler til også at omfatte anvendelse som herbicid (4). Kommissionen forelagde den 23. oktober 2018 den reviderede vurderingsrapport og den 12. december 2018 udkastet til nærværende forordning for Den Stående Komité for Planter, Dyr, Fødevarer og Foder.
                  
               
                     (4)
                  
                  
                     Det fremgår af de foretagne undersøgelser, at eddike generelt kan forventes at opfylde kravene i artikel 23 i forordning (EF) nr. 1107/2009, navnlig med hensyn til anvendelsen som herbicid, der er undersøgt og nærmere beskrevet i den reviderede vurderingsrapport. Eddike bør derfor tillades anvendt som herbicid. Eftersom der gives tilladelse til en ny anvendelse af eddike, kan tilladelse til andre mulige anvendelser af eddike, jf. den seneste udgave af den reviderede vurderingsrapport vedrørende eddike, ligeledes accepteres. Den nuværende begrænsning til anvendelse som fungicid og baktericid bør derfor tilbagekaldes.
                  
               
                     (5)
                  
                  
                     I overensstemmelse med artikel 13, stk. 2, i forordning (EF) nr. 1107/2009 sammenholdt med samme forordnings artikel 6 og på grundlag af den foreliggende videnskabelige og tekniske viden er det imidlertid nødvendigt at overholde visse anvendelsesbetingelser.
                  
               
                     (6)
                  
                  
                     Gennemførelsesforordning (EU) 2015/1108 og (EU) nr. 540/2011 bør derfor ændres.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) 2015/1108
            Bilag I til gennemførelsesforordning (EU) 2015/1108 ændres som angivet i bilag I til nærværende forordning.
         
         
            Artikel 2
            Ændring af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.
         
         
            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. januar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 309 af 24.11.2009, s. 1.
         
            (2)  Kommissionens gennemførelsesforordning (EU) 2015/1108 af 8. juli 2015 om godkendelse af basisstoffet eddike, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT L 181 af 9.7.2015, s. 75).
         
            (3)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
         
            (4)  Den Europæiske Fødevaresikkerhedsautoritet (EFSA), 2017. Technical report on the outcome of the consultation with Member States and EFSA on the basic substance application for vinegar for extension of use in plant protection as a herbicide. EFSA supporting publication 2017: EN-1281. 42 s. doi:10.2903/sp.efsa.20 17.EN – 1281.
      
      
         
            BILAG I
            I bilag I til gennemførelsesforordning (EU) 2015/1108, i femte kolonne, affattes angivelsen »Særlige bestemmelser« således:
            
               »Eddike skal anvendes i overensstemmelse med de særlige betingelser beskrevet i konklusionerne i den reviderede vurderingsrapport om eddike (SANCO/12896/2014), særlig tillæg I og II.«
            
         
      
      
         
            BILAG II
            I bilaget til gennemførelsesforordning (EU) nr. 540/2011, i tabellen i del C, sjette kolonne, angivelsen »Særlige bestemmelser«, affattes for række nummer 5 »Eddike« således:
            
               »Eddike skal anvendes i overensstemmelse med de særlige betingelser beskrevet i konklusionerne i den reviderede vurderingsrapport om eddike (SANCO/12896/2014), særlig tillæg I og II.«